
שינויים בתקציב לשנת  2010

היו"ר משה גפני:


אני מתכבד לפתוח את ישיבת ועדת הכספים. על סדר היום, שינויים בתקציב לשנת 2010. 


אנחנו דנים בפנייה שהייתה בישיבה הקודמת לגבי העברה של מאה מיליון שקלים למדען הראשי והיו לנו שאלות לגביה - מהי ההעברה הזאת, האם זה קשור לאינטל ומה קורה בכלל.

אלי אופר:

תודה רבה. ברשותכם, אני אתן איזשהו רקע. מדובר ברעיון חדש שהוא עדיין פיילוט של משיכת חברות פיננסיות ענקיות להקים מרכזי מחקר ופיתוח מאוד מתקדמים בישראל. אין לזה שום קשר לנושא של אינטל, למעט שכאן מדובר גם בחברות ענק  אותן רוצים למשוך לישראל. 


בעבר אנחנו התחלנו בנתינת מענקי מחקר ופיתוח לחברות, בעיקר חברות היי-טק, ולאט לאט התקדמנו. אתם יודעים שבשש-שבע השנים האחרונות יש לנו תוכנית ענקית של נתינת מענקי מחקר ופיתוח לחברות בתחום התעשייה המסורתית שמהוות פוטנציאל עצום. זה מתקשר גם לפריפריה. הרעיון הבא שהתחלנו לעבות אותו לפני שנתיים-שלוש הוא תמיכת מחקר ופיתוח במה שקוראים היום שירותים או סרביסס, שזה משהו שתופס מאוד בכל העולם וחלק גדול מנושאי המחקר והפיתוח עוברים למושגים של שירות מכל מיני סוגים. למשל, חברת IBM שהיא אחת הגדולות בעולם, היא אמנם חברה טכנולוגית, אבל זה חלק עצום מהמחזור שלה, כאשר מתוך כ-100 מיליארד דולר בשנה, משהו כמו שישים מיליארד דולר היום הם איכשהו קשורים במה שהם קוראים שירותים, סרביסס, מכל מיני סוגים. מדובר על מחקר פיתוח וטכנולוגיה. הדוגמה שאני רוצה לתת היא הדוגמה שכל אחד היום מכיר אותה ואלה נושאים של תקשורת סלולרית. עצם התקשורת נחשב שירות, מתן שירות לאזרח, אבל אפילו המומחים הכי גדולים בתקשורת היום לא יודעים כבר להבחין בין הנושא של השירות – מתן שירותי תקשורת – לבין העניין של הטכנולוגיה. מספיק שאתה מתעסק עם הסלולר שלך, אתה כבר איכשהו שקוע.

אמנון כהן:

למה אתם נותנים תמיכה עכשיו?

אלי אופר:

כל מה שאנחנו נותנים, זאת תמיכה במחקר ופיתוח למשהו. 

אמנון כהן:

לנושא שירותים.

אלי אופר:


כן. הרעיון הראשון שבא – והוא באמת בא בשיתוף פעולה עם מנכ"ל משרד האוצר חיים שני שבא מההיי-טק והוא דיבר אתי ועלה הרעיון – להתחיל עם שירותים פיננסיים. חשבנו טיפה ואמרנו שאפשר להביא חברות ענק בעולם, האם אפשר להביא חברות ענק בעולם להקים מרכזי מחקר ופיתוח כאשר המחקר והפיתוח הזה והטכנולוגיה יתרכזו בשירותים פיננסיים. מזה יצאה התוכנית הזאת שהיא פיילוט ויש כבר מגעים עם כמה חברות בנקאיות מהגדולות בעולם. קבענו כללים שזאת צריכה להיות חברה עם מעל 10 מיליארד דולר בשנה ויוקמו כאן המרכזים, והמרכזים יהיו כמובן בישראל, ויעסיקו עובדים בתהליך של שנתיים-שלוש – זה יכול להגיע לכך שמרכז כזה יעסיק משהו כמו 200-300 מומחים במחקר ופיתוח – ולזה יש השפעות רוחב על כל התעשייה.

אמנון כהן:

אפשר לראות את התוכנית?

לידיה לזנס:

יש הוראת מנכ"ל.

אמנון כהן:

אני יכול לראות את התוכנית?

לידיה לזנס:

אני יכולה להעביר לך מצגת.

אמנון כהן:

כן. אני רוצה.

אלי אופר:

הייתי בטוח שזה כבר הוצג

טמיר כהן:
אנחנו נעביר לכם את המצגת.

היו"ר משה גפני:


מנהל הוועדה יעביר לכולם.

אמנון כהן:

אנחנו מברכים על ראייה אחרת ועל כניסה לתחום חדש. זה חשוב.

אלי אופר:

אני מזכיר שוב שקבענו טווח של פיילוט לחמש שנים כדי להרים את כל האופרציה הזאת. ה-100 מיליון שקלים הם לטווח הזה. יש כבר מגעים עם כמה חברות ענק. מה שעשינו זה שהוחלט שלשכת המנכ"ל הראשי תהיה עם כל המנגנונים שכולם מכירים של המדען הראשי, כך שיהיו הגדרות מדויקות מה זה באמת מחקר ופיתוח לעניינים פיננסיים, מה הרמה שמצפים, יהיה תהליך בדיקה בשיטות הרגילות של לשכת המדען הראשי. רק דברים שייבדקו ויעברו על ידי ועדה, עבורם החברות האלה יקבלו את הכסף. בדיונים עם כמה חברות, זה מוסכם עליהן ויש כבר כאלה שרוצות לעשות זאת. זאת אומרת, יש תוכנית שהיא השקעה במחקר ופיתוח ושירותים פיננסיים, משהו חדש לגמרי, וזאת תהיה תוכנית כמעט רגילה של המדען הראשי. היות שזה כל כך מיוחד, קבענו את זה כפיילוט כדי לראות איך הדבר הזה אפשרי.


בהקשר לכסף. אני כבר יודע היום שיש ביקוש ויש כמה חברות ענק שרוצות בזה, אבל אם נראה שזה לא הולך, הכסף לא יוצא.

אמנון כהן:

יש לכם תחנות? כל זמן מסוים אתם בודקים?

אלי אופר:

אנחנו נראה. כאן אין חכמות. אם יהיה ביקוש – וכבר יש ביקוש – ויהיו פרוייקטים, אנחנו ניתן את הכסף. המבחן האמיתי הוא הפרוייקטים. אם לא יהיו פרוייקטי מחקר ופיתוח לשירותים פיננסיים ברמה אותה אנחנו קובעים, לא ננצל את הכסף.

אמנון כהן:

זה מאוד חשוב.

היו"ר משה גפני:


יש עוד שאלות?

עמי צדיק:


למה דווקא שירותים פיננסיים ולא ענף אחר? עשיתם בדיקה של כל הענפים?

אלי אופר:

אמרתי שהרעיון היה לעסוק בכלל בשירותים שזאת פריצת דרך. אין לנו שום תוכנית של מחקר ופיתוח לשירותים. זה רעיון חדש גם בעולם. בדקנו כל מיני דברים אבל לא היו ביקושים מתאימים, אבל כאן בא הרעיון הזה של הפיננסים. האמת היא שהתחלנו להסתער עליו ומהר מאוד הבנו שיש מה לעשות אבל זה עדיין פיילוט, כך שאחר כך נרחיב את הכל. התשובה היא שלא עשינו סקר של עשר שנים, אבל עסקנו בזה והחלטנו שכדאי להתחיל בזה. אם יהיו תוצאות, זה בסדר גמור.

היו"ר משה גפני:


פנייה מספר 410 – המדען הראשי, משרד התעשייה, המסחר והתעסוקה

אנחנו מצביעים.

ה צ ב ע ה

פנייה מספר 410 – אושרה פה אחד

פנייה מספר 135 – משרד ראש הממשלה

דרורית שטינץ:

מדובר בביצוע שינויים תקציביים בלשכת ראש הממשלה. מדובר בקיצוץ תקציבי שהיה בהתאם להחלטת ממשלה.

היו"ר משה גפני:


מה מקצצים?

אמנון כהן:

זה לא הכל קיצוץ. יש גם תוספות. כתוב למעלה 135.

היו"ר משה גפני:


תתכונני לזה. אנחנו עוברים לפנייה הבאה.

פנייה מספר 370 –  המשרד לביטחון פנים

אמנון כהן:

רופאים במרכז בריאות הנפש.

שלמה ענתבי:


מימון של תקנים של משרד הבריאות. 

היו"ר משה גפני:


בואו נעשה סדר. אני לא מתכוון לשבת כאן עד סוכות. אני מבקש שתיערכו לעניין הזה, ומי שלא ערוך, יש לנו ישיבה בעזרת השם מיד אחרי סוכות. מספר הפנייה הוא 370, של המשרד לביטחון פנים למימון רופאים במרכז בריאות הנפש.

שלמה ענתבי:


שירות בתי הסוהר מממן רופאים שעובדים בבריאות הנפש בשירות בתי הסוהר. רופאים של משרד הבריאות שעובדים בשירות בתי הסוהר.

היו"ר משה גפני:


אנחנו מצביעים.

ה צ ב ע ה

פנייה מספר 370 – אושרה פה אחד

פנייה מספר 371 – משרד הבריאות

רועי כפיר:

מדובר בפנייה משלימה לפנייה של ביטחון פנים, למימון אותם רופאים.

היו"ר משה גפני:


מה זה התקן הנוסף?

רועי כפיר:

התקן הנוסף הוא מימון של משרד הבריאות.

היו"ר משה גפני:


שאתם מעבירים לביטחון פנים?

רועי כפיר:

זה תקן אחד ממשרד הבריאות, שני תקנים של האוצר ותקן אחד של ביטחון פנים.

היו"ר משה גפני:


זה על דעת סגן השר?

רועי כפיר:

כן. אם אתה רוצה לראות, יש לי את הסיכום. יש לי סיכום חתום של סמנכ"ל תכנון ותקצוב של המשרד.

היו"ר משה גפני:


סגן השר יודע על זה?

רועי כפיר:

כן. יודע. 

ציון פיניאן:

הוא יודע, אבל השאלה האם הוא מסכים לזה.

רועי כפיר:

כן. זה גם נכנס בסיכום התקציבי. זה לחלוטין על דעת משרד הבריאות.

היו"ר משה גפני:


אנחנו מצביעים.

ה צ ב ע ה

פנייה מספר 371 – אושרה פה אחד

פניות מספר 396 ו-397 -  העברה של כ-340 אלף שקלים ממשרד ראש הממשלה למשרד התרבות

דרורית שטינץ:

במסגרת המועצה להנצחה, נעשתה פעילות של משרד התרבות מול משרד ראש הממשלה להפקת סרט  לזכרו של ז'בוטינסקי. אנחנו מעבירים להם את התקציב עבור הפעילות שהם עושים.

היו"ר משה גפני:


נמצא כאן מישהו ממשרד התרבות? לא.

דרורית שטינץ:

משרד ראש הממשלה הוא שמעביר את הכסף.

היו"ר משה גפני:


כן, אבל אני שואל האם יש כאן מישהו ממשרד התרבות. 

צחי דוד:

אני הרפרנט שלהם באוצר.

היו"ר משה גפני:


בישיבה הקודמת לא הבאנו את הפנייה לדיון מכיוון שאנחנו ביקשנו שמנהל אגף התרבות יבוא לוועדה כדי לדבר על הנושא של תקציב התרבות, על ה-750 מיליון שקלים. עלו כאן שאלות ואני לא יודע אם כביכול או שזאת האמת, שהתקציב ניתן בעצם לאזור תל אביב ואין כסף לפריפריה. הוא היה אמור לבוא היום ולהסביר את כל הנושא הזה של אגף התרבות. הוא הודיע שהוא נמצא בחוץ לארץ והוא בכל זאת מבקש לאשר את הפנייה ובתנאי שבישיבה הבאה הוא יופיע. אנחנו מבקשים פירוט על כל הנושא של אגף התרבות. אני רוצה לדעת האם באמת הכסף או רובו המכריע של הכסף ניתן לאזור מרכז הארץ ולא ניתן בכלל או כמעט לא ניתן לאזורים אחרים. אני אמליץ לחבריי לאשר את הפנייה הזאת, אני לא עומד להתחיל עכשיו עם ז'בוטינסקי, אבל בתנאי שהוא יבוא לישיבה הבאה ויסביר. אתה תהיה אחראי לזה.

צחי דוד:

אין בעיה. 

היו"ר משה גפני:


מנהל הוועדה גם הודיע להם על כך.

צחי דוד:

חלק ניכר מהסיכום התקציבי צבוע.

היו"ר משה גפני:


אנחנו מצביעים.

ה צ ב ע ה

פניות מספר 396 ו-397 – אושרו פה אחד

פנייה מספר 415 – מינהל מקרקעי ישראל

אריאל יוצר:

הפנייה נועדה לביצוע שינויים פנימיים בתקציב מינהל מקרקעי ישראל. אני אומר מה השינויים המוצעים.

היו"ר משה גפני:


לא, אני מצטער. 200 מיליון שקלים?

אריאל יוצר:

לא. זאת הרשאה להתחייב.

היו"ר משה גפני:


הרשאה להתחייב, 200 מיליון שקלים?

אריאל יוצר:

כן. אני אסביר.

היו"ר משה גפני:


אני מבקש את מנהל המינהל לישיבה הבאה.

אריאל יוצר:
אני יכול להסביר?

היו"ר משה גפני:


אין צורך. 

ציון פיניאן:

בכל מקרה אני מגיש רביזיה.

היו"ר משה גפני:


לא, אתה לא מגיש רביזיה. אני לא מביא את זה להצבעה. אני לא מאשר 200 מיליון שקלים בהרשאה להתחייב בלי שמנהל המינהל יהיה כאן.

אריאל יוצר:

אם אפשר להסביר.

היו"ר משה גפני:


בבקשה. אתה  יכול לדבר עד מחר. זה בסדר. 

אריאל יוצר:

ההעברה הזאת היא בעצם העברה בין משרדים, בין מינהל מקרקעי ישראל לבין משרד הבינוי והשיכון. מי שמבצע את הפעילות הוא משרד הבינוי והשיכון והמינהל מתחייב כלפיו. לכן רואים כאן הרשאה להתחייב בסכום של 200 מיליון שקלים.

היו"ר משה גפני:


אם כן, שיבואו שני המנכ"לים. גם חבר הכנסת אמנון כהן מבקש.

אריאל יוצר:

זה להסדרת התיישבות הבדואים.

היו"ר משה גפני:


מר יוצר, אנחנו ועדה שמאוד תומכת בממשלה, נכון לרגע זה, ואני לא יודע מה יהיה בעוד חמש דקות. על כל פנים, עם כל הכבוד, אני לא הולך לאשר ואני לא מניח שמישהו מחברי הוועדה יבקש לאשר הרשאה להתחייב על 200 מיליון שקלים של המינהל. לי לבד יש הרבה טענות על המינהל ואני רוצה שמנהל המינהל ומנכ"ל משרד הבינוי והשיכון יבואו לכאן לדיון על הנושא הזה של ההרשאה להתחייב.

פנייה מספר 418 – המשרד להגנת הסביבה

אריאל יוצר:

הפנייה נועדה להעברת תקציב על סך 15 מיליון שקלים לפרוייקט גריטת רכבים שהחל בינואר 2010.

היו"ר משה גפני:


אנחנו מצביעים.

ה צ ב ע ה

פנייה מספר 418 – אושרה פה אחד

פניות 419 ו-420 – המשרד להגנת הסביבה

אריאל יוצר:

הפנייה מיועדת לתקצוב הפרוייקטים הבאים: הנגשת אתרים לנכים, כולל האתרים קומרן, עין גדי, בית שאן.

היו"ר משה גפני:


זה שייך למשרד להגנת הסביבה?

אריאל יוצר:

כן. האתרים הם אתרים באחריות המשרד להגנת הסביבה. 

היו"ר משה גפני:


אנחנו מצביעים.

ה צ ב ע ה

פניות מספר 419 ו-420 – אושרו פה אחד

פניות 421 עד 423 -  משרד הבינוי והשיכון

אמנון כהן:

רעידות אדמה.

היו"ר משה גפני:


מענקי בינוי ושיכון. הפניות הללו הן פניו של משרד השיכון או של משרד התשתיות?

טמיר כהן:

משרד השיכון.

קריאה:

פנייה מספר 423 היא של משרד התשתיות.

צחי דוד:

אני אסביר.

היו"ר משה גפני:


אתה תסביר למה זה ביחד.

צחי דוד:

כן. ועדת ההיגוי לרעידות אדמה מתוקצבת בהתאם להחלטת ממשלה על ידי משרד השיכון ועל ידי משרד התשתיות. כאן משרד השיכון מעביר 2 מיליון שקלים למשרד התשתיות עבור ועדת ההיגוי לרעידות אדמה בהתאם להחלטת ממשלה. הגידול הנוסף הוא לתחזוקת הדיור הציבורי, דירות שנמצאות במצב מאוד רעוע והמשרד מעביר ממקורותיו, מהכנסות ומרזרבה שלו בסעיף אחר, 23 מיליון שקלים לחיזוק דירות הדיור הציבורי.

היו"ר משה גפני:


אנחנו מצביעים.

ה צ ב ע ה

פניות מספר 421 עד 423 – אושרו פה אחד

פנייה מספר 424  -

אריאל יוצר:

הפנייה מיועדת לשינויים בתקציב, הסטות פנימיות בין תחומי המשרד לשנים כגון טיפול קרן הניקיון בניטור איכות האוויר, תקצוב השתתפויות של משרדי הממשלה בפרוייקט המשרד להגנת הסביבה, בין היתר ממומנים הפרוייקטים לסקרים ומחקרים, תשתיות מחזור במערכת הביטחון ומוזיאון אוספי הטבע באוניברסיטת תל אביב. כמו כן, תקצוב הרשאה להתחייב להתקשרות רב שנתית לדירוג קבוצות מזהמים.

היו"ר משה גפני:


מה זה הקמת מוזיאון אוספי טבע? מה זה תשתיות מחזור מערכת הביטחון?

אריאל יוצר:

פעולה שמשותפת למשרד להגנת הסביבה.

אורי אריאל:

זה כל הביוב שאתה מטפל בו.

היו"ר משה גפני:


אם היינו גומרים את זה בסכום הזה.

אורי אריאל:

לא מתחילים את זה.

היו"ר משה גפני:


אני שואל מה זה ה-500 אלף שקלים. אנחנו מדברים על הרבה כסף. תבדוק מה העניין ותחזור אלינו.

פניות 427 ו-428 – משרד ראש הממשלה, מורשת לאומית

דרורית שטינץ:

החלטת ממשלה שבעצם מאגמת משאבים מכלל משרדי הממשלה לטובת פרוייקטים לשימור אתרי מורשת.

אמנון כהן:

מה זה מורשת?

אורי אריאל:

כמה סך הכל התוכנית?

דרורית שטינץ:

בערך 50 מיליון שקלים.

אורי אריאל:

ב-2010?

דרורית שטינץ:

כן.

אורי אריאל:

מי השותפים האחרים?

דרורית שטינץ:

כמעט כל משרדי הממשלה.

היו"ר משה גפני:


אנחנו מצביעים.

ה צ ב ע ה

פניות מספר 427 ו-428 – אושרו פה אחד

פנייה מספר 429 – משרד הרווחה

אמנון כהן:
שיקום האסיר, נערות במצוקה, ילדים אוטיסטיים.

רבקה לויפר:

שינויים פנימיים לצורך העברה גם לשיקום אסירים וגם לנושא תעסוקתי.

היו"ר משה גפני:


אבל מורידים כאן מכל מיני פרוייקטים שהם פרוייקטים חשובים כמו אבחון, השירות לזקן.

רבקה לויפר:

מדובר בעיקר בהעברות.

היו"ר משה גפני:


לא תיפגע פעילות?

רבקה לויפר:

הרוב הוא בתוך אותה תוכנית.

היו"ר משה גפני:


חוקרי ילדים, יורד כאן מיליון ו-350.

רבקה לויפר:

יורד מתמלול והקלטות של חוקרי הילדים שבסך הכל נתנו תקציב גדול אבל האמצעים הטכנולוגיים הם חדשים ולא צריך את הסכום הזה.

היו"ר משה גפני:


בסדר. משרד הרווחה הוא משרד טוב.

אמנון כהן:

מה עם הטיפול החוץ ביתי במעונות? מקצצים כאן.

רבקה לויפר:

זאת הסטה לטיפול בקהילה.

אמנון כהן:

הטיפול החוץ ביתי במעונות הוא לא נושא חשוב?

רבקה לויפר:

הוא מאוד חשוב, אבל מסיטים שם חוסים כך שבמקום שהם ילכו לטיפול חוץ ביתי, הם הולכים לטיפול קהילתי.

אמנון כהן:

בסדר.

אלכס מילר:

רציתי לשאול למה יש ירידה בתקציב של חוקרי הילדים.

היו"ר משה גפני:


היא הסבירה.


אנחנו מצביעים.

ה צ ב ע ה

פנייה מספר 429 – אושרה פה אחד

פניות מספר 430, 431 ו-433 -

עופר מרגלית:

הפנייה נועדה לתגבור תקציב תיאום הפעולות בשטחים בסך של 1,300 אלפי שקלים ו-1,200 אלפי שקלים בהוצאה מותנית בהכנסה. עיקר ההעברה הזאת היא למימון מת"ק עזה.

היו"ר משה גפני:


יחידת הארכיאולוגיה.

עופר מרגלית:

לא. יחידת הארכיאולוגיה היא בשינוי פנימי. 

היו"ר משה גפני:


היכן מת"ק עזה?

עופר מרגלית:

זה לצורך מיגון המת"ק.

היו"ר משה גפני:


אורי, תסתכל על הפנייה הזאת, אם לא שמים לך כאן פקחים.

עופר מרגלית:

לא, אין שם פקחים.

אורי אריאל:

הסתבר שתיאום הפעולות בשטחים לא עושה דברים טובים.

היו"ר משה גפני:


זה בחבל עזה.

אורי אריאל:

אני מבקש לא לאשר את הבקשה אלא לדחות אותה לדיון אחרי החג. יש לנו עוד הרבה ישיבות.

היו"ר משה גפני:


אבל מדובר בעזה. 

אורי אריאל:

הכל זה אותו הדבר. תפסיק להאמין ללוקשים שהתיאום מאכיל אותך. הפקחים האלה עובדים למען הקו הכחול. כולם רוצים לעזור אבל איכשהו הכל יוצא הפוך. קח בחשבון שכולם נועדו למנוע את הבנייה בביתר ובמודיעין עילית ולכן לא בונים שם אף יחידה ולכן כל הילדים החרדים והאחרים משלמים מחיר.

היו"ר משה גפני:


אני נגד החרדים. יותר חשוב לי המצב אצלכם.

אורי אריאל:

אצלנו מממנים תקן אחד ולוקחים כדי להפריע לפעולות חיוביות.

היו"ר משה גפני:


אבל כאן מדובר בעזה.

אורי אריאל:

אתה רוצה שאני אגיד לך ללכת לעזה? מה אתה רוצה שאני אגיד לך? אל תאשר את זה. מיליון וחצי שקלים יחכו. 

עופר מרגלית:

הפנייה הזאת מתעכבת הרבה זמן ומדובר במיגון המת"ק שמחכים לו.  הם לא יכולים לעבוד שם.

אורי אריאל:

אז שלא יעבדו. כל יום שהם לא עובדים, הם פחות מזיקים.

היו"ר משה גפני:


אנחנו מצביעים.

ה צ ב ע ה

נגד – 1

פניות מספר 430, 431 ו-433 - אושרו

אורי אריאל:

אני נגד ואני מבקש רביזיה.

היו"ר משה גפני:


הפניות אושרו. אורי אריאל מבקש רביזיה.

פנייה מספר 432 – המשרד לקליטת העלייה

אופיר להב:

מדובר בשינויים פנימיים בתקציב המשרד, הסטה פנימית במסגרת החלטת ממשלה בנוגע למרכזי צעירים בנגב ובגליל.

היו"ר משה גפני:


אנחנו מצביעים.

יעקב אדרי:

רגע, תן לי לשאול. הייתי פעם שר הקליטה. זאת תוכנית שהולכת עם משרד הנגב והגליל?

אופיר להב:

כן.

יעקב אדרי:

בסדר.

היו"ר משה גפני:


אנחנו מצביעים.

ה צ ב ע ה

פנייה מספר 432 – אושרה פה אחד

פנייה מספר 434 – משרד הרווחה


11 מיליון שקלים.

רבקה לויפר:

הסטה פנימית לצורך תקצוב תוכנית לביטחון תזונתי.

היו"ר משה גפני:


מה זה ביטחון תזונתי?

רבקה לויפר:

תוכנית לביטחון תזונתי לאוכלוסיית רווחה. זה כולל גם ליווי כלכלי.

היו"ר משה גפני:


תסבירי לי מה זאת אומרת. משרד הרווחה עוזר למשפחות במצוקה עם ביטחון תזונתי. מה הוא עושה?

רבקה לויפר:

כרגע הוא ממפה את השטח והוא מנסה לראות מה הצרכים.

היו"ר משה גפני:


ממפה, זה בסדר. ממפה, יש אנשים שעובדים ושותים קפה. הכל בסדר. אני רק שואל אחרי שנגמר המיפוי, עוזרים לילדים האלה?

רבקה לויפר:

עוזרים למשפחות שבאמת זקוקות לפיקוח תזונתי.

היו"ר משה גפני:


לא למדתי באוניברסיטה. דברי אתי בעברית קלה. 

יעקב אדרי:

לא הבנתי מה נותנים להם.

היו"ר משה גפני:


גם אתה לא למדת באוניברסיטה. אנחנו לא מבינים. דברי אתנו בעברית קלה.

רבקה לויפר:

נותנים מזון.

יעקב אדרי:

בסדר, הגענו לתשובה. 

היו"ר משה גפני:


זאת אומרת, אני משפחה במצוקה, אני מקבל סל מזון אבל למה אני מקבל והשכן שלי לא מקבל וגם הוא במצב כלכלי קשה?

רבקה לויפר:

אם הגעת למצב כזה שאין לך מה לאכול, תקבל.

היו"ר משה גפני:


כמה כאלה יש להערכתכם?

רבקה לויפר:

אני לא יודעת.

היו"ר משה גפני:


אין הערכה? יש במדינת ישראל ילדים שאין להם מה לאכול?

רבקה לויפר:

להערכת משרד הרווחה, כן. אני רפרנטית של משרד האוצר.

היו"ר משה גפני:


פריצקי עוד בחוץ לארץ?

רבקה לויפר:

לא. הוא לא יכול היה להגיע היום.

היו"ר משה גפני:


בסדר. אנחנו נאשר את זה.

ה צ ב ע ה

פנייה מספר 434 – אושרה פה אחד

פנייה מספר 435 – הפרטת בנק לאומי


הפנייה הזו הייתה כאן כבר כמה פעמים. שיניתם את הפנייה?

דקל כהן:


כן.

היו"ר משה גפני:


הפנייה הזאת מיועדת רק עבור המצב הקיים, כי אנחנו עדיין לא הפרטנו את בנק לאומי.

דקל כהן:


זה לגבי המצב הקיים ולא נשכח שיש לנו כאן פעילות של ועדות שמחויבות מכוח החוק וצריך לתקצב אותן.

היו"ר משה גפני:


אנחנו בישיבות הקודמות ביקשנו להפריד את הפנייה.

דקל כהן:


בוצעה הפרדה.

היו"ר משה גפני:


כמה כסף היה בפנייה הכללית?

דקל כהן:


2,850, כפי שאני זוכר, בפנייה הכללית.

היו"ר משה גפני:


והפנייה הזאת היא 400.

דקל כהן:


כן. 400 ופיצלנו לפנייה נוספת, 439.

היו"ר משה גפני:


את זה לא נאשר.  פנייה מספר 435  – הפרטת בנק לאומי, זה עבור המצב הקיים.

ה צ ב ע ה

פנייה מספר 435 – אושרה פה אחד

פניות מספר 436 ו-437 -  משרד המשפטים

אורי אריאל:

בתי הדין הרבניים.

אייל אריאל:

יש כאן פנייה מורכבת של מספר יחידות של משרד המשפטים. אני לא נמצא כאן לבד אלא יושב לידי מנהל אגף התקציבים של הנהלת בתי המשפט וגם נציגה של הרשות לאכיפה וגבייה. יש כאן גם נציג בתי הדין הרבניים.


ברשותך, אני אקריא את כולם יחד. כפי שמצוין כאן בדברי ההסבר, הפנייה כוללת מספר סיכומים בהם משרד האוצר נאות לתקצב את היחידות שלנו בפרוייקטים מסוימים, בהם 5.5 מיליון שקלים למחשוב בתי המשפט, וזה בהתאם לתוכנית עבודה שלהם שהיא מתואמת, 2.5 מיליון תוספת וכל העברה של 7,5 מיליון שקלים מתקציב המשרד לביטחון פנים לנושא של סמכות אוניברסלית, אם יידרש הסבר, אני אסביר עד כמה שניתן להסביר בתחום הרגיש הזה. זה בעיקר מימוש החלטת קבינט ב/17 שעברה בשנה שעברה בנושא של התמודדות עם הנושא של תביעות בחוץ לארץ נגד עובדי מדינה, בעיקר חיילי צה"ל. סכום של 5 מיליון שקלים לשיפוץ בית הדין הרבני.

היו"ר משה גפני:


מה? מה בעיקר חיילי צה"ל?

אייל אריאל:

בשנה שעברה עברה החלטת קבינט ב/17.

אורי אריאל:

הגנה משפטית.

אייל אריאל:

ממוקד בהגנה משפטית.

היו"ר משה גפני:


בסדר. תמשיך.

אייל אריאל:

וכן מצוינים כאן 5 מיליון שקלים לשיפוץ בית הדין הרבני בחיפה, סכום של 2 מיליון שקלים ב-10 תקנים.

היו"ר משה גפני:


המכתב שקיבלתי לגבי מיפוי בתי הדין, זה יהיה בתקציב הבא? זה בתכנון?

אייל אריאל:

דנו בבקשתך, וזה התחיל עוד קודם.

היו"ר משה גפני:


אני לא מהווה גורם. חשובה לי התוצאה. זה בסדר, אתם דאגתם גם בלעדיי.

אייל אריאל:

התוצאה היא שאנחנו ביחד עם הרב בן-דהאן תיאמנו עם אגף התקציבים את הצרכים שלו ובתקציב הבא זה מופיע. אכן מופיע תקציב נוסף שייתן מענה לצרכים, כולל מיפוי הצרכים.

היו"ר משה גפני:


בפנייה הזאת יש תקציב לשיפוץ בית הדין בחיפה.

אייל אריאל:

5 מיליון שקלים לשיפוץ בית הדין הרבני בחיפה, שזה סכום לא מבוטל.

היו"ר משה גפני:


זה לא כאן. זה בהמשך.

אייל אריאל:

5,000 אלפי שקלים. זה 5 מיליון שקלים.

קריאה:

זאת לא הפנייה הזאת.

אייל אריאל:

זה מופיע בדברי ההסבר לגבי הסעיף השלישי. זה מופיע בראשי פרקים. אתה יכול לראות בדף האחרון, 080807, בפירוט של הפנייה התקציבית. דף 107 למעלה. אפשר לראות שלהנהלת בתי הדין הרבניים מתווספים 5,5 מיליון שקלים. יכול להיות שהם טעו בטקסט וציינו שמעבירים רק 5 מיליון שקלים, אבל מה שקובע זאת הפנייה התקציבית.

היו"ר משה גפני:


לפני שאנחנו מאשרים את זה, אני מבקש מכולם לעבור לעמוד 102.

אייל אריאל:

אלה דברי ההסבר.

היו"ר משה גפני:


פנייה 484 עד 486.

אייל אריאל:

בנוסף, מה שיש כאן בפנייה זה בעצם המשך הסדרה של העברת משימה עיקרית ממינהל מקרקעי ישראל לאגף רישום והסדר מקרקעין במסגרת הרפורמה של מינהל מקרקעי ישראל. בעצם יש כאן העברת משימת הרישום  ולצורך כך משרד האוצר הסכים להוסיף תקנים.

אורי אריאל:

אבל הרפורמה לא יצאה לדרך.

אייל אריאל:

למרות שיש כל מיני עיכובים בגלל סיבות מינהליות. בוא נגיד שהקטע הרישומי הוא קטע טכני. בעצם במצב הקיים היום, הרישום של הטאבו, המשימה הזאת בכל מקרה תקרה. זה קורה בפועל. אם לומר בשם אזרחי מדינת ישראל, התהליך הזה הוא יוצר רישום אחיד ששומר על הזכויות ועל הנכסים של כלל מדינת ישראל ללא שום קשר להחלטות נוספות.

אורי אריאל:

אתה יכול להסביר למה לא רושמים בטאבו את העיר העתיקה למשל? את הרובע היהודי?

אייל אריאל:

הנושא הוא מאוד רגיש.

אורי אריאל:

תאמין לי שאני יודע, אבל אני רוצה אחרי רגישות של 43 שנים שתסבירו למה אתם פוגעים באנשים שגרים למשל ברובע היהודי בעיר העתיקה.

אייל אריאל:

אני יכול רק להתייחס בצורה מאוד עדינה שאינה משתמעת. אין ספק שלכל מה שקשור לאגן הקדוש ולכל מה שנמצא כדברים רגישים, האגף לרישום והסדר מקרקעין – אני אומר את זה לפרוטוקול – מנהל רישום, עוקב, משגיח על הנכסים ושומר על זכויות.

היו"ר משה גפני:


בגלל זה אתה רוצה לא לאשר את הפנייה?

אורי אריאל:

רגע. יש אנשים, אני מכיר, שנפגעים ממש. אני מכיר אותם באופן אישי. אין רישום מסודר, יש כל מיני סידורים, נקרא להם כך, למרות שהוחל שם החוק, המשפט והמינהל הישראלי. יש מישהו שפועל בשונה, בניגוד ובאופן הפוך, ויש אנשים שנפגעים. הם באים ושואלים האם יש כאן רישום – לא, אין רישום. למה אין רישום? כי לא יהיה לכם. על פי ההתנהלות היום גם לא יהיה להם. זה לא מצב שאומרים שלאדם לא היה, אבל עכשיו מוסיפים תקנים, יש תקציב, וגם הם יהיו. לא, אתה מסביר כאן שלא יהיה להם.

אייל אריאל:

לא, חלילה. זה לא מה שאמרתי. אני רק מציין שלגבי יחידות שעדיין אינן מוסדרות, יש יחידה שנקראת יחידת הסדר מקרקעין והיא תקפה לגבי כל תחום, ויש הרבה אזורים במדינת ישראל שהם עדיין לא מוסדרים, מגוון רחב של רישומים כאלה ואחרים לגביהם.

אורי אריאל:

סלח לי, אל תערבב. יש הרבה אזורים לא רשומים ואתם מנסים להיערך. זה בסדר גמור וזה ראוי לציון. כאן יש מדיניות. זה לא שזה הבא בתור ושזה יהיה בעוד שנה וחצי לפי הסדר. המדיניות היא לא לעשות את זה. נכון? או שאני טועה?

אייל אריאל:

אני רק אתייחס בעדינות לסיפור הזה כי הנושא הוא באמת רגיש. אני מכבד אותך ואני באמת מנסה להשיב לעניין ולכן ציינתי את יחידת ההסדר.

היו"ר משה גפני:


אני מבקש שתשבו עם חבר הכנסת אורי אריאל על העניין הזה. אנחנו עוד נידרש לעניין. 

אורי אריאל:

אולי אתה יכול להחריג את הר הבית ולאשר להם.

היו"ר משה גפני:


נראה איך אנחנו עושים את זה. בפנייה 436 ו-437, נדמה לי שלא הסברת, מדובר על בנייה של בתי משפט בסך 38,5 מיליון שקלים. למה זה מיועד?

מיכאל שפירו:

כן. מדובר בעצם בתוספת למענק הקמה להיכל המשפט בתל אביב.

היו"ר משה גפני:


כבר אישרנו.

מיכאל שפירו:

נכון, אישרנו תוספת אחת ועכשיו עשינו הסטות פנימיות.

היו"ר משה גפני:


כמה בסך הכל? כמה זה עולה לנו?

מיכאל שפירו:

השנה אמור להיות מענק ההקמה בסך הכל בסכום של  127 מיליון שקלים, אם זאת הפנייה הזאת.

היו"ר משה גפני:


כאשר שמים את בתי הדין, שמים 120 מיליון שקלים לבתי המשפט. זה בסדר. אני הייתי נוהג כמוהם.


מה זה בפנייה הנוספת 1,185 מיליון שקלים לאמרכלות בבתי הדין?

הרצל יחזקאל:


זה עבור מימון עלויות בהעברת בית הדין חיפה למבנה החדש. 400 אלף שקלים לקבלן שעשה עבודות והפסיק. הייתה שם הפסקת עבודה.

היו"ר משה גפני:


למה הייתה הפסקת עבודה?

הרצל יחזקאל:


העירייה שם באיזשהו שלב החליטה להפסיק את העבודות, כן היה אישור או לא היה אישור, ובסופו של דבר הדברים התקדמו.

היו"ר משה גפני:


אני מביא להצבעה את שתי הפניות ביחד.

הרצל יחזקאל:


500 אלף שקלים להטמעה והדרכה של מערכת המחשוב.

היו"ר משה גפני:


כן, אני יודע.


אנחנו מצביעים על הפניות כפי שאמרתי את מספריהן בהתחלה.

ה צ ב ע ה

פניות מספר 436 ו-437 – אושרו

פניות מספר 484 עד 486 - אושרו


אתה בעד או אתה נמנע? בקשר לבתי המשפט.

אורי אריאל:

אני לא מצביע. אפשר לבקש על זה רביזיה?

היו"ר משה גפני:


לא, אל תבקש רביזיה על זה. סיכמנו שישבו אתך.

אורי אריאל:

קיבלתי את עמדתך.

אייל אריאל:

אני מתחייב לתאם ישיבה עם חבר הכנסת אורי אריאל.

היו"ר משה גפני:


אחרי הישיבה תמסרו לי מה היה.

פנייה מספר 439 – הפרטת דיסקונט

דקל כהן:

זאת השלמה של הבקשה הקודמת.

היו"ר משה גפני:

על המצב הקיים.

דקל כהן:

כן. על המצב הקיים.

היו"ר משה גפני:


את ההפרטה של דיסקונט, אישרנו.

אנחנו מצביעים.

ה צ ב ע ה

פנייה מספר 439 – אושרה פה אחד

פניות 440 ו-441 – המשרד לענייני מיעוטים


משרד ראש הממשלה, לשכת השר אבישי ברוורמן.

דרורית שטינץ:

זה תגבור פעילות לשכת השר ברוורמן מול נציבות שירות המדינה ומשרדי ממשלה אחרים עבור ייצוג הולם של בני מיעוטים במגזר הציבורי.

אמנון כהן:

מה זה ייצוג הולם?

היו"ר משה גפני:


ייצוג הולם. אלה לא חרדים. אלה בני המיעוטים. 

אנחנו מצביעים.

ה צ ב ע ה

פניות מספר 440 ו-441 – אושרו פה אחד

פניות 442 ו-443 –  משרד ראש הממשלה.


ועדת טירקל.

דרורית שטינץ:

הפנייה מורכבת משינויים פנימיים במשרד ראש הממשלה ותגבור אגף התקציבים עבור ועדת טירקל.

אמנון כהן:

כמה בסך הכל?

דרורית שטינץ:

ועדת טירקל, 6,5 מיליון שקלים.

היו"ר משה גפני:


אנחנו מצביעים.

ה צ ב ע ה

פנייה מספר 442 ו-443 – אושרו פה אחד

פנייה מספר 444 -  משרד החוץ


אין רפרנט.

פנייה מספר 445 – לשכת הפרסום הממשלתית


אין רפרנט.

פנייה מספר 446 -  משרד הבינוי והשיכון

צחי דוד:

הפנייה נועדה לביצוע שינויים פנימיים במשרד השיכון, הקצאת 6 מיליון שקלים לבנייה כפרית כאשר 2 מיליון במוסדות ציבור ו-4 מיליון שקלים לתכנון. 2.2  מיליון שקלים לשיקום שכונות. המשרד רוצה לקדם פרוייקטים של תמ"א 38 במסגרת שיקום שכונות. תקצוב של חצי מיליון שקלים ומיליון שקלים בהכנסה לפרוייקט שנקרא בתים אבודים.

אמנון כהן:

מה זה בדיוק?

צחי דוד:

יש בתים של משרד השיכון, מבנים ודירות שהמשרד לא גובה עבורם שכר דירה וזה לאורך השנים. מדובר במבנים שהרבה שנים הם ברשות המשרד ורוצים לעשות סקר נכסים כדי למצוא את הנכסים האלה ולגבות עבורם.

אמנון כהן:

השר עובד. הוא משקיע בדברים האלה. יפה.


עוד שאלה. שיקום שכונות, איך מתחלק התקציב שם, ה-2,2 מיליון שקלים?

צחי דוד:

אחר כך יש עוד פנייה שהיא הרבה יותר גדולה על שיקום שכונות. ה-2,2 מיליון הם לעידוד התארגנויות תמ"א 38 בישובים שהם פוטנציאל.

אמנון כהן:

משרד הפנים כבר אישר את התמ"א החדשה של 38?

צחי דוד:

לא. עדיין לא. הדיון אמור להתקיים מחר אבל יכול להיות שהוא יידחה.

היו"ר משה גפני:


אנחנו מצביעים.

ה צ ב ע ה

פנייה מספר 446 – אושרה פה אחד

פנייה מספר 447 – משרד הבינוי והשיכון

צחי דוד:

פנייה נוספת של משרד השיכון. עיקרי הפנייה הם תקצוב 20 מיליון שקלים בהתאם להחלטת ממשלה 1539, תוכנית לפיתוח כלכלי של מגזרי המיעוטים. הכסף מתחלק בין 5 מיליון שקלים לתכנון בקרקע פרטית, 5 מיליון לתכנון בקרקע מדינה ו-10 מיליון שקלים לקרקע פרטית. תקצוב 16 מיליון שקלים ליתרת הסיכום התקציבי בין המשרדים, 14 מיליון לשיקום שכונות – אמרתי קודם שיש עוד חלק של שיקום שכונות – ועוד 2 מיליון שקלים לתכנון.

היו"ר משה גפני:


אנחנו מצביעים.

ה צ ב ע ה

פנייה מספר 447 – אושרה פה אחד

פניות מספר 448 ו-449 – דלק, משרד התשתיות הלאומיות

נופיה בכר:


משרד התשתיות. שינויים פנימיים בתקנון שלנו.  מחקר מדעי האדמה, מל"ח לשעת חירום.

היו"ר משה גפני:


אנחנו מצביעים.

ה צ ב ע ה

פניות מספר 448 ו-449 – אושרו פה אחד

פניות מספר 452 ו-453 -  משרד ראש הממשלה

דרורית שטינץ:

זה לא אנחנו.

נופיה בכר:


רגע, לגבי פנייה מספר 453.

היו"ר משה גפני:


לא, אי אפשר להפריד. זה לא בסמכות שלנו. אגף התקציבים צריך להפריד.

נופיה בכר:


פנייה מספר 453 היא שלנו, אבל זה הולך למשרד ראש הממשלה. זה משרד התשתיות. כתוב משרד התשתיות.

היו"ר משה גפני:


משרד ראש הממשלה. המשרד לשיתוף פעולה אזורי. טוב, תסבירי.

נופיה בכר:


מדובר כאן בפעולות אכיפה במשק הדלק והחשמל. זאת העברה פנימית של 350 אלף שקלים.

היו"ר משה גפני:


אנחנו מצביעים.

ה צ ב ע ה

פניות מספר 452 ו-453 – אושרו פה אחד

פנייה מספר 454 – משרד החקלאות

שלומית נקש:


מדובר בתקציב לכפרי סטודנטים. יש כפרי סטודנטים. החלוצים של פעם, עכשיו יש לזה חידוש. בחורים צעירים, סטודנטים, מקימים כפרים ליד ישובים כמו דימונה ויכיני והם עוזרים שם לקהילה ומקימים כפרים.

אלכס מילר:

זה בשיתוף עם התאחדות הסטודנטים?

שלומית נקש:


לא יודעת.

היו"ר משה גפני:


בכמה כסף מדובר?

אורי אריאל:

מאיפה מגיע הכסף?

שלומית נקש:


על פי החלטת ממשלה מספר 1200 בנושא.

היו"ר משה גפני:


את ממשרד החקלאות?

שלומית נקש:


אני מהחטיבה להתיישבות.

אורי אריאל:

הפעילות היא מאוד חיובית.

היו"ר משה גפני:


צריך לאשר את זה?

אורי אריאל:

כן.

היו"ר משה גפני:


אנחנו נאשר את זה. יש לי בקשה אליך. את חוזרת למשרד, אם את יכולה להוציא לי מכתב, אני רוצה לדעת יותר בפירוט. תכתבי לי איפה מקימים את הכפרים האלה,  מה התקציב שמיועד לעניין, מאיפה מגיע התקציב וכולי.

שלומית נקש:

 
בשמחה. בהזדמנות זו אני אשמח להזמין את ועדת הכספים לסיור כי זה משהו מאוד מעניין ויפה.

היו"ר משה גפני:


קיבלתי בקשה לסיור של הוועדה באילת כך שתכף נדבר לגבי הסיור בכפרי הסטודנטים. העניין הזה מאוד חשוב. אם את יכולה להוציא מכתב מפורט, אני אודה לך. האם הסטודנטים מקבלים גם הטבות? חשוב לנו לדעת.

אמנון כהן:

אפשר לקבל העתק?

היו"ר משה גפני:


תשלחי העתק לחבר הכנסת אמנון כהן.

אנחנו מצביעים.

ה צ ב ע ה

פנייה מספר 454 – אושרה פה אחד

אלכס מילר:

אדוני, אני מבקש רביזיה.

היו"ר משה גפני:


לא. למה? אתה נגד הסטודנטים?

אלכס מילר:

אני לא נגד הסטודנטים.

אמנון כהן:

מה שמצביע עכשיו על רביזיה, הוא נגד הסטודנטים.

שלומית נקש:


יש כאן עוד דברים.

אלכס מילר:

אני מבקש רביזיה.

היו"ר משה גפני:


טוב. הרבה זמן?

אלכס מילר:

יש חגים.

היו"ר משה גפני:


בכל מקרה, את המכתב אלי תוציאי.

אלכס מילר:

עם העתק אלי.

היו"ר משה גפני:


אם יהיו בעיות, אני אשכנע אותו. זה משהו עם התאחדות הסטודנטים?

אלכס מילר:

אני אדבר עם השר. 

היו"ר משה גפני:


עם השר שמחון?

אלכס מילר:

כן.

היו"ר משה גפני:


פניות מספר 456, 457 ו-461 – משרד ראש הממשלה, הסברה ותפוצות

דרורית שטינץ:

זאת פעילות של משרד ההסברה והתפוצות מול משרד הפנים. משרד ההסברה משתתף בהצדעת ההתיישבות לירושלים.

אמנון כהן:

זה לא מה שכתוב כאן.

דרורית שטינץ:

600 אלף שקלים?

קריאה:

461 זה משרד הפנים.

היו"ר משה גפני:


יש 600 אלף שקלים, אבל יש 6 מיליון ו-871 אלף שקלים, הרשאה להתחייב.

לילי פינטוך:

זה משרד הפנים. פנייה מספר 461 היא שינויים פנימיים, בין היתר גם העברת השתתפות של משרד החקלאות ומשרד החינוך לנושא של הצדעה לירושלים. הרשאה להתחייב, אלה תקציבי פיתוח שלא נעשה בהם שימוש בשנת 2009 ואנחנו פשוט מבקשים לעשות אותם בשנת 2010 ומגדילים התחייבות. ברגע שהרשות לא מנצלת תקציב של 2009, זה חוזר בחזרה לאוצר.

היו"ר משה גפני:


אני יכול לקבל רשימה של הרשויות שלא ניצלו?

לילי פינטוך:

כן.

ציון פיניאן:

גם אני מבקש את הרשימה.

אורי אריאל:

העתק אלי.

לילי פינטוך:

הן לא רבות, אבל אני אשלח.

היו"ר משה גפני:


תשלחי לכאן. אני רוצה שחברי הוועדה יקבלו את זה כי אנחנו עוסקים באופן אינטנסיבי בנושא של המענקים לרשויות. אני לא רוצה לעכב את הפנייה, אבל אני רוצה את הפירוט. תודה רבה.


אנחנו מצביעים.

ה צ ב ע ה

פניות מספר 456, 457 ו-461 – אושרו פה אחד

פניות מספר 458 ו-459 – המשרד להגנת הסביבה

מיכל שינוול:

הפנייה נועדה להעביר תקציב למשרד הביטחון לצורך חיבור מחנות צה"ל לביוב.

היו"ר משה גפני:


אפשר לברך שהחיינו.

מיכל שינוול:

בהתאם להחלטת הממשלה.

היו"ר משה גפני:


יפה. כל הכבוד. סוף כל סוף. 12,5 מיליון שקלים, אבל זה סכום קטן.

אורי אריאל:

מתוך 400 מיליון?

היו"ר משה גפני:


משהו כזה.

מיכל שינוול:

זה רק החלק שהגנת הסביבה מעביר למשרד הביטחון. משרד הביטחון שם השנה 25 מיליון שקלים.

היו"ר משה גפני:


זאת פעם ראשונה שמעבירים תקציב לנושא הזה.

מיכל שינוול:

נכון.

היו"ר משה גפני:


אני מברך את המשרד להגנת הסביבה על זה ואני קורא למשרד הביטחון לתת את חלקו, וגם למשרד האוצר. את העניין הזה צריך לסיים. זה פשוט פוגע במאגרי המים של ישראל וזה פוגע באיכות הסביבה.


אנחנו מצביעים.

ה צ ב ע ה

פניות מספר 458 ו-459 – אושרו פה אחד

פנייה מספר 462 – מינהל האוכלוסין

עמית סדן:


הפנייה נועדה לבצע שינויים פנימיים בתקציב רשות האוכלוסין ותוספת תקן לבן מיעוטים.

היו"ר משה גפני:


אלי ישי נותן תקן לבן מיעוטים.

עמית סדן:

זה מהנציבות.

היו"ר משה גפני:

אמרתי את זה לאמנון כהן. לא התכוונתי לרפרנטים. אנחנו מצביעים.

ה צ ב ע ה

פנייה מספר 462 – אושרה פה אחד

פנייה מספר 463 -

עמית סדן:


הפנייה נועדה לתקצב מיליון  ו-300 אלף שקלים עבור פרוייקט פיילוט עובדים עונתיים בענף החקלאות.

היו"ר משה גפני:


אנחנו מצביעים.

ה צ ב ע ה

פנייה מספר 463 – אושרה פה אחד

פנייה מספר 464 – מתקני גז טבעי

קונסטנטין בלוז:

הפנייה מיועדת להעברת 25 מיליון שקלים בהרשאה לתכנון האסדה בים לפי החלטת המועצה הארצית לתכנון ובנייה מיולי 2010. המדינה תתכנן את האסדה בים ואת כל המתקנים הימיים במקום שיעשו זאת בעלי החזקות, כפי שנעשה עד עכשיו וגרר התנגדות רבה מאוד, גם ציבורית.

היו"ר משה גפני:


זאת פעם ראשונה שהממשלה נכנסת לעניין ולוקחת את זה מבעלי החברות הפרטיות?

קונסטנטין בלוז:

למעשה "נובל אנרג'י" עשו את התכנון עד עכשיו והמועצה הארצית החליטה שהמדינה תעשה את זה ועכשיו המדינה עושה את זה.

היו"ר משה גפני:


מי קיבל את ההחלטה?

קונסטנטין בלוז:

המועצה הארצית לתכנון ובנייה, ב-6 ביולי.

היו"ר משה גפני:


מי קיבל את ההחלטה? מישהו הנחה אותה. היא הרי לא מביאה את הכסף.

קונסטנטין בלוז:

הכסף הועבר מהאוצר לרשות הגז.

היו"ר משה גפני:


מי החליט? החלטת ממשלה, החלטת שר האוצר, החלטת שר התשתיות. מי החליט על הכסף?

קונסטנטין בלוז:

זה סיכום בין משרד התשתיות למשרד האוצר.

היו"ר משה גפני:


אנחנו מצביעים.

ה צ ב ע ה

פנייה מספר 464 – אושרה פה אחד

פניות מספר 465 ו-466 – המשרד לקליטת העלייה

אופיר להב:

מדובר בהשתתפות משרד הקליטה ומשרד ראש הממשלה, העברה בין גגות, של כל מיני נושאים. לדוגמה, השתתפות בפרוייקט מחשב לכל ילד.

היו"ר משה גפני:


מה מחשב לכל ילד? כמה כסף?

אופיר להב:

250 אלף שקלים לנושא מחשב לכל ילד.

היו"ר משה גפני:


כל הכבוד. אני יכול לקבל את המחשב הזה?

אופיר להב:

מיליון ו-400 אלף שקלים לנושא אתרי מורשת.

היו"ר משה גפני:


כך עובדים עליכם בישראל ביתנו?

אמנון כהן:

מה זה אתרי מורשת?

אופיר להב:

זאת החלטת ממשלה.

דרורית שטינץ:

זאת החלטת ממשלה שדיברנו על פעילות במשך חמש שנים לטיפול בכל אתרי המורשת.

אמנון כהן:

זה החלק של משרד הקליטה.

אופיר להב:

כן. יש החלטת ממשלה שעברה קודם בסכום של 150 מיליון שקלים.

היו"ר משה גפני:


אנחנו מצביעים.

ה צ ב ע ה

פניות מספר 465 ו-466 – אושרו פה אחד

אמנון כהן:

אני שוקל רביזיה.

היו"ר משה גפני:


אל תשקול רביזיה. 

פנייה מספר 467 – המשרד לביטחון פנים


אין רפרנט.

פנייה מספר 468 – משרד הפנים

אריאל יוצר:

מינהל התכנון. הפנייה נועדה לביצוע שינויים בתקציב מינהל התכנון. השינויים המוצעים נועדו להגדלת תקציב הוצאה מותנית בהכנסה על מנת לתגבר.

היו"ר משה גפני:


כמה כסף?

אריאל יוצר:

הוצאה מותנית בהכנסה? מיליון וחצי שקלים.

היו"ר משה גפני:


אנחנו מצביעים.

ה צ ב ע ה

פנייה מספר 468 – אושרה פה אחד

אלכס מילר:

אני שוקל רביזיה.

היו"ר משה גפני:


תשקול.

פנייה מספר 469 –
עופר מרגלית:

הפנייה נועדה לתקצוב 15 מיליון שקלים לתקציב פיקוד העורף עבור מיגון אוטובוסים ורכבי הסעות באזור יהודה ושומרון.

אורי אריאל:

זה לא היה צריך להיות 15 מול 15? בסך הכל 30.

עופר מרגלית:

זה כרגע החלק שלנו.

היו"ר משה גפני:


דיברתי עם הממונה על אגף התקציבים, אודי ניסן. אמרתי שהיה סיכום והוא אמר שעדיין יש להם דיונים עם משרד הביטחון. ביקשתי ממנו לא לעכב את הפנייה הזאת מכיוון שזה דחוף. לכן אמרתי לו שיעביר את ה-15 מיליון שקלים, ויימשכו הדיונים. תקן אותי אם אני טועה.

עופר מרגלית:

מדייק.

היו"ר משה גפני:


הדיונים נמשכים עם משרד הביטחון. אני מאוד מבקש לאשר את ה-15 מיליון האלה שהם דחופים, כפי שאתה גם יודע.

אורי אריאל:

בסדר, אבל יש לי בקשה כי אתה הרי מטפל בזה ואחרים כאן מנסים לעזור. תנסה לקצוב לזה זמן. למשל, חודש, חודשיים, אבל לפני גמר התקציב.

היו"ר משה גפני:


אחרי חג הסוכות תתקיים ישיבת הוועדה ואני מניח שגם יהיו פניות תקציביות. אני מבקש לקבל תשובה על משרד הביטחון.


אנחנו מצביעים.

ה צ ב ע ה

פנייה מספר 469 – אושרה פה אחד


תוציא הודעה על כך שאישרנו את ה-15 מיליון שקלים כדי שאלה ביהודה ושומרון ידעו שאני עובד בשבילם ושהם יצביעו ש"ס.

פנייה מספר  474 – פעולות לשיקום אסירים

רבקה לויפר:

העברה של 3 מיליון שקלים לשיקום אסירים.

ציון פיניאן:

הרשות לשיקום האסיר נמצאת ברווחה או בביטחון הפנים?

רבקה לויפר:

ברווחה.

ציון פיניאן:

מה המגמה עכשיו? להעביר את זה לביטחון פנים?

רבקה לויפר:

זה ברווחה.

היו"ר משה גפני:


אנחנו מצביעים.

ה צ ב ע ה

פנייה מספר 474 – אושרה פה אחד

פנייה מספר 475 -  מקלט לנשים מוכות.

רבקה לויפר:

שיפוץ של מוסדות ומקלטים לנשים מוכות.

היו"ר משה גפני:


אנחנו מצביעים.

ה צ ב ע ה

פנייה מספר 475 - אושר פה אחד

פנייה מספר 476 – ועדת הבחירות המרכזית


אין רפרנט.

פניות מספר 481 עד 483 – משרד האוצר

שלמה ענתבי:

אני יכול להסביר את 483.

היו"ר משה גפני:


בבקשה.

שלמה ענתבי:

יש כאן כמה נושאים. נושא אחד הוא הגדלת תקציב המחשוב בפיתוח כדי לענות על נושא החשבוניות הפיקטיביות. כלומר, דוח מע"מ המפורט והמקוון שהתחלנו לעבוד עליו. מדובר בציוד מחשוב רב והסכום הוא 6 מיליון שקלים בפיתוח. בנוסף אנחנו רוצים להרחיב את המוקד הטלפוני כדי לענות על נושא של מס הכנסה שלילי שעומד להיות ארצי ויהיו הרבה מאוד פניות. כמו כן לקלוט שבעה בני מיעוטים ועוד 15 עובדים לטובת פרוייקט הדוח המפורט.

היו"ר משה גפני:


כמה בני מיעוטים יתקבלו ברשות המסים?

שלמה ענתבי:

שבעה.

היו"ר משה גפני:


כמה התקבלו עד היום?

שלמה ענתבי:

השנה שבעה.

היו"ר משה גפני:


וכמה בשנה שעברה?

שלמה ענתבי:

בשנה שעברה לא היינו בתוכנית.

היו"ר משה גפני:


חרדים נקראים בני מיעוטים? איך ההגדרה ברשות המסים?

שלמה ענתבי:

כמו כן, יש פרוייקטים עם האמריקאים לנושא בקרת יצוא, כאשר מדובר במפעלים מאושרים שמראש יקבלו אישור יצוא לארצות הברית בלי לעבור את התהליך. יש לנו עוד שני עובדים לטיפול בכינוסים ופשיטות רגל.

היו"ר משה גפני:


אנחנו מצביעים.

ה צ ב ע ה

פניות מספר 481 עד 483 – אושרו פה אחד

פניות מספר 490 ו-491 – משרד הבריאות

רועי כפיר:

הפנייה נועדה למימון תוכנית מיגון של בתי חולים כלליים ברחבי הארץ. בשלב ראשון, 48 מיליון שקלים מזומן. מדובר בתוכנית ארבע שנתית שבסך הכל חלק המדינה במימון הוא 200 מיליון שקלים.

ציון פיניאן:


אפשר לקבל את הרשימה?

רועי כפיר:


כן. יש לי כאן.

אלכס מילר:

מה עם המיגון בקריית שמונה?

רועי כפיר:

אלה בתי חולים כלליים.

קריאה:

זה לא בתוך התוכנית הזאת.

היו"ר משה גפני:


לא הבנתי. זאת הרשימה של בתי החולים הממשלתיים.

רועי כפיר:

זאת רשימה של התזרים של הפרוייקט לפי בית חולים ופרוייקט לארבע שנים.

היו"ר משה גפני:


סגן שר הבריאות יודע על כך.

רועי כפיר:

בוודאי.

היו"ר משה גפני:


אנחנו מצביעים.

ה צ ב ע ה

פניות מספר 490 ו-491 –  אושרו פה אחד

פנייה מספר 493 – משרד החינוך

אריאל יוצר:

שירה לא הגיעה היום ואני אסביר במקומה.


הפנייה נועדה לתקצוב שינויים פנימיים בתקציב הפיתוח של משרד החינוך שמטרתם העברת 50 מיליון שקלים במזומן לתוכנית חידוש המבנים, לתוכנית בינוי הכיתות, בהתאם לביצוע המזומנים בפועל בתוכניות.

אורי אריאל:

יש כאן את הרשימה של המקומות? אתה יכול להעביר לי אותה?

היו"ר משה גפני:


אנחנו מצביעים.

ה צ ב ע ה

פנייה 493 – אושרה פה אחד

פניות מספר 494 עד 497 -

עופר מרגלית:

הפנייה נועדה למימון מיגון מוסדות חינוך, בהתאם להחלטת הממשלה.

היו"ר משה גפני:


באיזה ישובים?

עופר מרגלית:

יישובי עוטף עזה.

אמנון כהן:

אשקלון בפנים?

עופר מרגלית:

אני לא בטוח.

היו"ר משה גפני:


לא. אשקלון לא.

אורי אריאל:

התשובה היא לא.

היו"ר משה גפני:


זה 52 מיליון שקלים.

עופר מרגלית:

זה חולק חצי-חצי בין משרד האוצר, משרד הביטחון, ומה שאתה רואה כאן, זה 104.6. הסכום שאנחנו מעבירים.

היו"ר משה גפני:


זה 104 מיליון. נכון.

עופר מרגלית:

החלק של משרד האוצר והחלק של משרד הביטחון הוא בעצם יקוזז מסכומים שאנחנו אמורים להעביר להם ואנחנו מעבירים אותו עכשיו.

היו"ר משה גפני:


למה אתם לא עושים את זה במיגון הניוד? לקחת את כל הכסף ולקזז?

עופר מרגלית:

צריך שהם יסכימו.

היו"ר משה גפני:


כאן הם מסכימים?

עופר מרגלית:

כן.

היו"ר משה גפני:


אנחנו מצביעים.

ה צ ב ע ה

פניות מספר 494 עד 497 – אושרו פה אחד

פניות מספר 498 ו-499 -

עופר מרגלית:

הפנייה נועדה לתקצוב 16 מיליון שקלים עבור תוכנית הבראה של רשת הגנים, בהתאם להסכם הקואליציוני עם סיעת יהדות התורה.

אורי אריאל:

אפשר לקבל פירוט של המקומות?

היו"ר משה גפני:


כן. אתה יכול לקבל. 


אנחנו מצביעים.

ה צ ב ע ה

פניות מספר 498 ו-499 – אושרו פה אחד

עמוד 109.

עמית סדן:

הפנייה נועדה לתקצב כ-53 מיליון שקלים במזומן ו-80 מיליון שקלים בהרשאה להתחייב על פי הפירוט הבא.


הארכת הסכם עם חברת HP להפעלת מערכת אביב, שזאת מערכת רישום אוכלוסין. במסגרת חוזה אתה נדרשת הרשאה על סך של 80 מיליון שקלים ו-37 מיליון שקלים נדרשים למימון השנה.

אמנון כהן:

מה זאת מערכת אביב? זה הביומטרי?

עמית סדן:

לא. מערכת אביב היא מערכת של כל רישום האוכלוסין.

היו"ר משה גפני:


זה במשרד התעשייה?

עמית סדן:

לא, רשות האוכלוסין, ההגירה ומעברי הגבול.

היו"ר משה גפני:


מה זה פה משרד התעשייה?

עמית סדן:

זה המקור התקציבי. זה מגיע מכאן.

היו"ר משה גפני:


לוקחים ממשרד התעשייה. כי לא הוציאו כסף על תעסוקה לחרדים.

אמנון כהן:

מה זה כאן בסעיף 3?

היו"ר משה גפני:


יש כסף מיותר. לא צריך לתת לצהרונים.

עמית סדן:

הדבר השני הוא 13,5 מיליון שקלים להיערכות של רשות האוכלוסין.

היו"ר משה גפני:


רק רגע. אני כבר מתחיל להתעצבן. איך יש 38-39 מיליון שקלים מיותרים במשרד התעשייה? מאיפה זה?

עמית סדן:

לא מיותרים. עודפים לא מחויבים. זה מגיע מעודפים לא מחויבים.

היו"ר משה גפני:


איך יש כסף מיותר?

עמית סדן:

אין כסף מיותר. אלה עודפים מחויבים.

אורי אריאל:

בסדר, לא כסף מיותר, אבל איך?

היו"ר משה גפני:


איך יש עודפים מחויבים שלא השתמשו בהם ואתה מעביר את זה עכשיו לביומטרי?

עמית סדן:

לא מחויבים. אלה עודפים לא מחויבים.

היו"ר משה גפני:


בסדר, לא מחויבים. למה הכסף הזה לא יצא? למה הוא היה מיועדז?

עמית סדן:

אני לא יודע לומר לך.

היו"ר משה גפני:


תגיד לי מאיפה, אז אני אאשר. אני רוצה לדעת. סכום של למעלה מ-38 מיליון שקלים שיש חברים בוועדה שצריכים להתווכח עם משרד התעשייה על 30 אלף שקלים כדי שאישה תלך לעבוד. 

עמית סדן:

אלה סכומים שלא השתמשו בהם. אני לא יודע.

היו"ר משה גפני:


בבקשה תבדוק. זה קצת צורם אף על פי שאני בעד משרד התעשייה. אני רוצה לדעת למה היה כסף מיותר.

עמית סדן:

אפשר לחזור בשבוע הבא?

היו"ר משה גפני:


כן. בוודאי. אחרי שניקח ארבעה מינים.

אמנון כהן:

אם אפשר גם להסביר מה זה סעיף 3.

עמית סדן:

סעיף 3, כל הפרוייקט הביומטרי. נדרשת הקמת רשות למאגר ביומטרי על פי חוק, שזאת הרשות שתהיה נפרדת והיא תאגור את כל המידע הביומטרי.

אמנון כהן:

מי עושה את העבודה? נבחר כבר גוף?

עמית סדן:

התקציב הזה הוא לטובת הקמת גוף ייעודי שיהיה תחת רשות האוכלוסין כרגע.

היו"ר משה גפני:


אנחנו נאשר בעזרת השם את הפנייה הזאת אבל אני רוצה לדעת איך היה כסף מיותר של למעלה מ-38 מיליון שקלים במשרד כל כך חשוב כמו משרד התעשייה. אנחנו כאן נלחמנו להוסיף להם תקציבים על מנת שגם יעודדו תעסוקה, גם יוציאו ילדים של נשים עובדות לצהרונים וכולי. האם האגף שם לא ניצל את הכסף? האם אנשים לא השתלבו בעניין? זה חשוב לדעת.

עמית סדן:

אני לא הרפרנט שלהם, כך שאני לא יכול לענות.

היו"ר משה גפני:


אין לי טענות אליך. אתה ממש בחור נחמד אבל העניין הזה בכלל לא רלוונטי. אני רק רוצה לדעת לפני שמאשרים, אני רוצה לדעת לאיפה הכסף הזה הלך.

עמית סדן:

בשבוע הבא אני אבוא עם תשובה.

היו"ר משה גפני:


אנחנו חוזרים לעמוד 26.

פנייה מספר 424 – 


אנחנו רוצים לדעת מה זה מוזיאון אוספי טבע ותשתיות מחזור במערכת הביטחון.

מיכל שינוול:

מוזיאון אוספי טבע הוא מוזיאון באוניברסיטת תל אביב שנועד לתעד את המגוון הביולוגי. היום כל הממצאים של אוספי הטבע נמצאים במרתפים ובמקלטים של אוניברסיטת תל אביב.

היו"ר משה גפני:


מה זה אוספי טבע?

מיכל שינוול:

זה מגוון ביולוגי.

היו"ר משה גפני:


מה זה מגוון ביולוגי? דברי אתי בעברית קלה. לא למדתי באוניברסיטה.

מיכל שינוול:

כל מגוון החיות. זה משהו מדהים.

היו"ר משה גפני:


פעם הייתי שם. מה זה מדהים? מה יש שם? אלה רק חיות?

מיכל שינוול:

כל מגוון החיות.

היו"ר משה גפני:


רק חיות?

מיכל שינוול:

לא. גם צומח. גם צמחים, אלמוגים, דגים, נחשים.

אמנון כהן:

מי קיבל את ההחלטה להעביר את הכסף? 

אורי אריאל:

אני מציע לקבוע סיור דחוף עוד בחול המועד סוכות. 

מיכל שינוול:

זה מקום מדהים, אבל עכשיו זה נמצא בתנאים לא תנאים.

אמנון כהן:

למה אנחנו צריכים לממן את זה?

היו"ר משה גפני:


אנחנו נברר את זה אחרי החג. נדמה לי שיש שם עוד משהו. אני הייתי שם. בסדר. אחרי החג.

מיכל שינוול:

לגבי תשתיות.

היו"ר משה גפני:


אולי תוותרי על זה? נדון בזה אחרי החג. למה זה דחוף?

מיכל שינוול:

בבקשה, ממש דחוף. 

קריאה:

אלה עודפים משנה שעברה.

אלכס מילר:

עודפים, זה חשוב.

דרורית שטינץ:

הפנייה האחרונה שלא דנו בה. זה קיצוץ שבוצע במשרד ראש הממשלה. הוחלו על זה מספר סעיפים מרכזיים ומטרת הפנייה היא לעשות הסטות כדי לתקן את המעוות.

קריאה:

אם כן, אלה לא עודפים.

דרורית שטינץ:

לא עודפים. זה 029. הפנייה הראשונה שלא דנו בה.

היו"ר משה גפני:


פנייה מספר 135, בעמוד הראשון.

אמנון כהן:

יש להם 7 מיליון לברוורמן. מה זה?

דרורית שטינץ:

לא. זה נגמר.

אמנון כהן:

הנה, אני רואה ברוורמן, 7 מיליון ו-800.

היו"ר משה גפני:


זה לא זה.

דרורית שטינץ:

אמרתי שהוחל קיצוץ על כל התקציב שלו.

אמנון כהן:

תוספת.

דרורית שטינץ:

זאת לא התוספת.

אמנון כהן:

אני אראה לך. 

דרורית שטינץ:

זאת לא תוספת.

קריאה:

אלה לא עודפים.

אלכס מילר:

אני יודע. לא מדברים על עודפים.

היו"ר משה גפני:


דרורית, אחרי החג.

דרורית שטינץ:

אתה יודע כמה חודשים זה מחכה?

היו"ר משה גפני:


זה יסתיים. 

הודעה מספר 32006 – עודפים – תחבורה ציבורית


אין דיון.

הודעה מספר 04061 – משרד ראש הממשלה

דרורית שטינץ:

מדובר בעודפים של כל הפרוייקטים הלאומיים, כמובן עודפים מחויבים שטרם התקבלו במשרד ראש הממשלה, ביניהם יש פרוייקטים לטיפול בילדים בסיכון, הרשות לקידום מעמד האישה.

היו"ר משה גפני:


פיתוח יישובי המגזר הערבי?

דרורית שטינץ:

נכון.

אמנון כהן:

מי אלה ארגוני ההנצחה? תמיכה בארגוני הנצחה.

דרורית שטינץ:

תמיכה בארגוני הנצחה, יש לנו שם את הרצל, נשיאים וראשי ממשלה לשעבר, יש לנו את ז'בוטינסקי.

היו"ר משה גפני:


זה בחוק?

דרורית שטינץ:

הכל בחוק.

אמנון כהן:

גם כאן יש מחשב לכל ילד.

דרורית שטינץ:

אלה עודפים מחויבים.

היו"ר משה גפני:


אנחנו מצביעים.

ה צ ב ע ה

הודעה מספר 04061 – אושרה פה אחד

הודעה מספר 13054 - 

אלכס מילר:

שונות. מה זה שונות?

היו"ר משה גפני:

לא יודע מה זה. 

הודעה מספר 01004 – נשיא המדינה

נופיה בכר:


הבקשה הראשונה היא יתרת כספים של ועדת עזבונות.

היו"ר משה גפני:


אנחנו מצביעים.

ה צ ב ע ה

הודעה מספר 01004 – אושרה

אורי אריאל:

גפני, אני נגד.

היו"ר משה גפני:


אחד נגד.

הודעה מספר 01003 – נשיא המדינה

קריאה:


25 אחוזים הנוספים שלא אישרתם בסיבוב הראשון. 75 אחוזים עברו ואלה 25 האחוזים הנוספים.

אורי אריאל:

של מה?

קריאה:

יתרת עודפים מחויבים של שנה שעברה.

היו"ר משה גפני:


עבור מה זה התוספת הזאת?

קריאה:

הכל יתרת התחייבויות שהיו חתומים משנה שעברה חובות לספקים בכל הנושאים שמפורטים.

היו"ר משה גפני:


מישהו מתנגד?

אורי אריאל:

כן.

היו"ר משה גפני:


אנחנו מצביעים.

ה צ ב ע ה

הודעה מספר 01003 – אושרה


אחד נגד. ברוב קולות ההודעה אושרה. 

הודעה מספר 70029 – משרד השיכון


120 מיליון. הרפרנט לא כאן.

יעקב אדרי:

הם אפילו לא נשארו להסביר.

ציון פיניאן:

אחרי החג.

היו"ר משה גפני:


משרד החוץ.

הודעה מספר 30029 - המשרד לקליטת עלייה.

אופיר להב:

מדובר בהעברת עודפים מחויבים משנת 2009.

היו"ר משה גפני:


למה?

אופיר להב:

לתוכנית החומש.

היו"ר משה גפני:


לעולי אתיופיה.

אופיר להב:

כן.

היו"ר משה גפני:


אנחנו מצביעים.

ה צ ב ע ה

הודעה מספר 30029 – אושרה פה אחד

הודעה מספר 08009 – משרד המשפטים

הודעה מספר 087 – משרד ראש הממשלה


33 מיליון שקלים. מינהלה לפרוייקטים.

הודעה מספר 68025 – רשות האוכלוסין.

קריאה:

הפנייה נועדה להעברות עודפים לטובת נושא הדרכות, רווחה ומחשוב.

היו"ר משה גפני:


אנחנו מצביעים.

ה צ ב ע ה

הודעה מספר 68025 – אושרה פה אחד

הודעה מספר 026 – רשות האוכלוסין

עמית סדן:

זה ביחד עם הפנייה הגדולה של כבאות שתעבור בשבוע הבא.

היו"ר משה גפני:


הודעת משרד ראש הממשלה , 34 מיליון לשירותים מרכזיים.

דרורית שטינץ:

תוכניות לעידוד הצמיחה ופיתוח אגן העיר העתיקה בירושלים. גם אלה עודפים. אלה שתי תוכניות.

היו"ר משה גפני:


מה זה אגן העיר העתיקה?

דרורית שטינץ:

יש תוכניות רב שנתיות לפיתוח אגן העיר העתיקה והר הזיתים.

היו"ר משה גפני:


אנחנו מצביעים.

ה צ ב ע ה

הודעת משרד ראש הממשלה – אושרה פה אחד

הודעה מספר 18020 – משרד הפנים, רשויות מקומיות.

הודעה מספר 06079 – משרד הפנים, נציבות כבאות והצלה

הודעה של מימון מפלגות.

אורלי עדס:


אנחנו מבקשים להעביר את העודפים בסכום של כ-8 מיליון שקלים.

היו"ר משה גפני:


17 מיליון.

אורלי עדס:


לא. אני מדברת על ועדת הבחירות.

היו"ר משה גפני:


אני מדבר על ההודעות. יש פנייה בהעברות ופנייה אחת בהודעות. 

אורלי עדס:


בהודעות זה לא אני.

היו"ר משה גפני:


זה מימון מפלגות.

אורלי עדס:


אנחנו לא מימון מפלגות. אנחנו ועדת הבחירות.

היו"ר משה גפני:


סליחה. נכון. את צודקת.

פנייה מספר 476 – ועדת הבחירות

אורלי עדס:


מדובר בכ-8 מיליון שקלים שאנחנו מבקשים להעביר כעודפים משנת 2009, שנת בחירות, ל-2010. מדובר בעודפים מחויבים שהתחייבנו כבר בגיל הסכומים האלה מבחינת ההתחשבנות הסופית של שנת הבחירות. התחייבנו בעבור הכסף הזה.

היו"ר משה גפני:


אנחנו מצביעים.

ה צ ב ע ה

פנייה מספר 476 – אושרה פה אחד


אני מאחל חג שמח לכולם.

תודה רבה. הישיבה נעולה.

הישיבה ננעלה בשעה 13:30

